सलमान खान के सामने ही भिड़े सिद्धार्थ-रश्मि, तो भाईजान ने किया ऐलान- अब इस शो का हिस्सा नहीं रह सकता- देखें Video  
सलमान खान हुए नाराज
सलमान खान के सामने ही भिड़े सिद्धार्थ और रश्मि
बोले-अब इस शो को हिस्सा नहीं रह सकता
बिग बॉस 13 (Bigg Boss 13) में सिद्धार्थ शुक्ला (Sidharth Shukla) और  रश्मि देसाई (Rashami Desai) के बीच का झगड़ा बढ़ता ही जा रहा है. शो का एक प्रोमो वीडियो सोशल मीडिया पर जमकर वायरल हो रहा है. इस वीडियो में शो के होस्ट सलमान खान (Salman Khan) सिद्धार्थ शुक्ला और रश्मि देसाई पर गुस्सा होते दिख रहे हैं. उन्होंने दोनों के झगड़े पर मेकर्स को फटकार लगाते हुए कहा, "आपलोग शो को पांच हफ्तों के लिए बढ़ाना चाहते हैं, लेकिन मैं इस शो का हिस्सा अब नहीं रहना चाहता." सलमान खान का इसलिए भी नाराज नजर आ रहे हैं क्योंकि उनके बार-बार समझाने के बावजूद कंटेस्टेंट्स आपस में उलझने से बाज नहीं आ रहे हैं.

A post shared by Colors TV (@colorstv) on Dec 21, 2019 at 12:03am PST

सिद्धार्थ शुक्ला (Sidharth Shukla) और रश्मि देसाई (Rashami Desai) के बीच बिग बॉस 13 (Bigg Boss 13) में उस समय विवाद बढ़ गया, जब रश्मि देसाई उनकी हरकतों से नाराज होकर उनपर चाय फेंक देती हैं. रश्मि की इस हरकत पर सिद्धार्थ शुक्ला गुस्से से तिलमिला उठते हैं. फिर दोनों के बीच जमकर नोंकझोंत होती है. बीच-बचाव करने आए अरहान खान (Arhaan Khan) से भी इस दौरान सिद्धार्थ शुक्ला का झगड़ा हो जाता है. शो का प्रोमो वीडियो सोशल मीडिया पर जमकर वायरल हो रहा है. 

A post shared by Colors TV (@colorstv) on Dec 20, 2019 at 10:30pm PST

सलमान खान (Salman Khan) को लेकर इससे पहले भी खबर आई थी कि वो बिग बॉस 13 (Bigg Boss 13) के बढ़े हुए हिस्से को होस्ट नहीं करेंगे. शो के प्रोमो वीडियो देखकर तो ऐसा ही लग रहा है जैसे सलमान खान ने इस बार निर्णय कर लिया है कि वो इस बिग बॉस 13 को अब होस्ट नहीं करेंगे. अब इन बातों में कितनी सच्चाई है वो तो शो के आगामी एपिसोड को देखकर ही पता चलेगा.